 **ფონდი „აფხაზინტერკონტი“**

2025 წლის 12 ივნისი

ვის: საქართველოში იურიდიულად რეგისტრირებულ კომპანიებს.

შემოთავაზება ტენდერზე: FA-AIC-016

პატივცემულო ბატონებო და ქალბატონებო:

**ფონდი „აფხაზინტერკონტი“ (AIC) არის ადგილობრივი არასამთავრობო ორგანიზაცია, რომლის საქმიანობის გეოგრაფიულ არეალს წარმოადგენს დასავლეთ საქართველოს რეგიონები- იმერეთი, სამეგრელო, რაჭა-ლეჩხუმი, ქვემო სვანეთი.**

**ორგანიზაციის მისია:** ხელი შეუწყოს საქართველოში მცირე მეწარმეობის და ფერმერული მეურნეობის მდგრად განვითარებას, შეჭირვებულ, იგპ და განსაკუთრებული საჭიროების მქონე პირების, ოჯახების, სოციალურ - ეკონომიური მდგომარეობის გაუმჯობესებას, მარგინალური ჯგუფების ინტერესების დაცვას.

**ფონდი „აფხაზინტერკონტი“ (AIC) ახორციელებს მიმდინარე პროექტს, „სოფლად მაცხოვრებელი მოწყვლადი ჯგუფების შემოსავლების გენერირება ინოვაციური პროექტებისა და საარსებო წყაროების ეფექტური გამოყენებით იმერეთის, რაჭა, ლეჩხუმისა და ქვემო სვანეთის რეგიონებში“- პროექტი დაფინანსებულია ევროკავშირის და გერმანიის მთავრობის მიერ,** რომლის ფარგლებშიც **აფხაზინტერკონტს (AIC)** სურს მიიღოს ფასთა კოტირებები ნებადართული ორგანიზაციებისაგან **„საკონდიტრო ტექნიკისა და საყოფაცხოვრებო ინვენტარის“ მოწოდებაზე.** ამ მომსახურებისათვის „აფხაზინტერკონტი“ AIC აპირებს გააფორმოს ქვეკონტრაქტი ფიქსირებული ფასით (რაც ითვალისწინებს გადახდებს წარმოდგენილი ანგარიშების საფუძველზე) ქვეკონტრაქტის მინიჭება მოხდება ივნისის თვეში. **საქონლის მოწოდების სავარაუდო პერიოდია 2025 წლის 1-4 ივლისი**

გთხოვთ, წარმოადგინოთ თქვენი შემოთავაზება თანდართულ დოკუმენტში აღწერილი მომსახურების გაწევისათვის ქვემოთ მოცემულ (მოთხოვნა ფასთა კოტირებისათვის) ინსტრუქციისა და პირობების შესაბამისად. **თქვენს მიერ წარმოდგენილ წინადადებაში მითითებული შესყიდვის თანხა არ უნდა შეიცავდეს დღგ - ს.**

**ტენდერის გამოცხადების თარიღი:** 2025 წლის 12 ივნისი

**ტენდერის დახურვის თარიღი და დრო:** 2025 წლის 20 ივნისი 18.00 საათი;

**შემოთავაზების მოქმედების მინიმალური პერიოდი:**

შემოთავაზება ძალაში უნდა იყოს 2025 წლის 15 ივლისამდე;

**სატენდერო საქონლის გადმოცემის ადგილი:**

ნინოშვილის/დავითაშვილის ქ. #27/2 ( ყოფილი 101), ქუთაისი, 4600, საქართველო

სატენდერო კომიტეტის მიერ განსახილველად მიღებული იქნება მხოლოდ ის განცხადება, რომლებიც წარმოდგენილი იქნება დალუქული კონვერტით და შეიცავს შემდეგ ბეჭდურ დოკუმენტებს:

1. ამონაწერი სამეწარმეო რეესტრიდან;
2. დანართი 1 სრულად ამობეჭდილი, ხელმოწერით და ბეჭდით ყოველ გვერძე (ბეჭედის არსებობის შემთხვევაში) იმის ნიშნად, რომ ხელმოწერაზე უფლებამოსილი პირი გაეცნო აღნიშნული დოკუმენტის ყველა გვერდს/პირობებს და ეთანხმება მას. თუ რომელიმე გვერდზე არ იქნება ხელმოწერა და ბეჭედი (ბეჭდის არსებობის შემთხვევაში) ეს ჩაითვლება აღნიშნულ გვერდზე არსებული ინფორმაციისა თუ მოთხოვნების უარყოფად რისი სანაცვლო განმარტების არარსებობის შემთხვევაში სატენდერო წინადადება გადაიდება და ჩაითვლება წუნდებულად, ტექნიკური ხარვეზის გამო.
3. განაცხადის თანდართული ფორმა (დანართი 2 - ლოტის შესაბამისად) შევსებული;
4. ორგანიზაციის/კომპანიის წინამდებარე წერილი (ინფორმაცია კომპანიის შესახებ, წარმოდგენილი საქონელის წარმოშობის ქვეყნის, ხარისხისა და მოწოდების ვადების შესახებ).

**რეაგირება:**

აუცილებელია შემოთავაზება წარმოდგენილ იქნეს დალუქულ კონვერტში 2 კონვერტად საიდანაც 1 ორიგინალია მეორე კი მისი ასლი, შემდეგ მისამართებზე:

ფონდი ”აფხაზინტერკონტი” (AIC)

მისამართზე: ნინოშვილის/დავითაშვილის ქ. #27/2 ( ყოფილი 101), ქუთაისი, 4600, საქართველო

ტელ. 599 17 08 05

წარმოდგენამდე მოათავსეთ თქვენი სატენდერო წინადადება და მისი ასლი დალუქულ კონვერტებში. კონვერტებზეუნდა აღინიშნოს:

1. **შემომთავაზებელი კომპანიის სახელწოდება**
2. **საინდენტიფიკაციო კოდი**
3. **მისამართი**
4. **პასუხისმგებელი პირი**
5. **საკონტაქტო მონაცემები**
6. **ტენდერის ნომერი - FA-AIC – 016**

**შეკითხვები/განმარტებები:**

ყველა შეკითხვა და/ან განმარტება ტენდერთან (მოთხოვნა ფასთა კოტირებისათვის) დაკავშირებით გამოგზავნილი უნდა იქნას წერილობით შემდეგ ელექტრონულ მისამართზე: [aicinfo2022@gmail.com](mailto:aicinfo2022@gmail.com) ან შეგიძლიათ დაგვიკავშირდეთ შემდეგ ტელეფონზე 593 30 79 69, არაუგვიანეს 2025 წლის 18 ივნისისა.

**ფასთა კოტირებები:**

ფასი უნდა იყოს საბოლოო, რომელსაც შემდეგში არ დაემატება არანაირი გადასახადები. ფასთა კოტირებები წარმოდგენილი უნდა იყოს ფიქსირებული ფასის სახით, ქართულ ლარში და შეიცავდეს თანდართულ ხარჯებს, რომლებიც სხვასთან ერთად მოიცავს არაპირდაპირ ან მატერიალურ ხარჯებს.

**„მოთხოვნა ფასთა კოტირებისათვის“ პირობები:**

წინამდებარე მოთხოვნის გამოცემა არანაირად არ ავალდებულებს „აფხაზინტერკონტს“AIC -ს აუცილებლად გააფორმოს ქვეკონტრაქტი დაინტერესებულ კომპანიებთან ან აანაზღაუროს შემოთავაზების მომზადებისა და წარმოდგენისათვის გაწეული ხარჯები. „აფხაზინტერკონტი“ AIC იტოვებს უფლებას კონტრაქტი მიანიჭოს მომსახურების რამოდენიმე შემომთავაზებელს, თუკი ეს „აფხაზინტერკონტის“ AIC–ს ინტერესებშია და იტოვებს უფლებას შეიტანოს ცვლილებები არსებული დოკუმენტის შინაარსში, მასში განსაზღვრული მოთხოვნების რიგითობასა და რაოდენობაში AIC -ს მიერ მის გაფორმებამდე და შეცვალოს კონტრაქტისათვის შერჩეული კანდიდატურა დასაბუთებული საფრთხეების წარმოქმნის ან არსებობის შემთხვევაში.

**კონტრაქტის მინიჭების საფუძველი**

აღნიშნული პროექტისათვის შექმნილი შემფასებელი კომისია შეაფასებს ნებადართული კომპანიების მიერ წარმოდგენილ ფასთა კოტირებებს შემდეგი კრიტერიუმების მიხედვით:

**1) ტექნიკური გადაწყვეტა (30%)** - ეფუძნება კონკურსანტის არსებულ გამოცდილებას ბაზარზე, მსგავსი პროდუქციის მიწოდებისა სხვა სამთავრობო თუ არასამთვარობო ორგნიზაციებისათვის, საგარანტიო პერიოდის არსებობას, მეწარმის მიერ სერტიფიცირებული წარმოების დამადასტურებელ საბუთს, ტექნიკის ხარისხისა და ტექნიკური მახასიათებლების შესაბამისობას ჩვენს მოთხოვნებთან. ასევე სერვის მომსახურების არსებობას მოსაწოდებელ საქონელზე და მისი გავრცელების ვადებს;

**2) ფასი (50 %) -** შესაძლებლობა, რომ წარმოადგინოს გონივრული და კონკურენტული ფასი; შესყიდვაზე დაკვეთის უფლება მენიჭება კონკურსის იმ მონაწილეს, რომელიც წარმოადგენს უდაბლეს ფასს თითოეული პოზიციისათვის და რომელიც დააკმაყოფილებს ტექნიკურ მოთხოვნებს. (თუ კომპანიას წარმოდგენილი აქვს საერთო პროდუქციის 85 პროცენტზე მეტ პროდუქციაზე კონკურენტული ფასი AIC- უფლებამოსილია პროდუქციის 100% მიანიჭოს კონტრაქტი)

**3) მიწოდების გრაფიკი (20 %) -** ეფუძნება წინადადებაში მოცემულ მიწოდების ვადებს. რამდენად შეესაბამება ჩვენს მიერ მოთხოვნილ ვადებს ან გვთავაზობს თუ არა მოწოდებას ჩვენს მიერ შეთავაზებულ ვადაზე ადრე.

**მოლაპარაკებები**

თუ სატენდერო კომისია ჩათვლის საჭიროდ, შესაძლებელია მოხდეს შესასყიდი საქონელის წინასწარი დათვალიერება ადგილზე, მომწოდებლის წინასწარი გაფრთხილების გარეშე, რათა კომისია დარწმუნდეს, რომ კომპანიას აქვს საკმარისი მარაგი არსებული მოთხოვნის დასაკმაყოფილებლად და პრობლემა არ შეიქმნება მოწოდებაზე კონტრაქტის მინიჭების შემდგომ.

ასევე ფონდი „აფხაზინტერკონტი“ უფლებას იტოვებს აწარმოოს მოლაპარაკება ერთ ან რამოდენიმე სატენდერო წინადადების შემომტან კომპანიასთან თანაბარი კონკურენციის პირობების დაცვით ფასის დაკლებაზე, თუ ამას ჩათვლის საჭიროდ სატენდერო კომისია, სასოფლო სამეურნეო ინიციატივაზე ან თვით დასაქმებაზე ორიენტირებული სოციალური იციციატივაზე, პროექტით გათვალისწინებული თანხაზე მეტი ფასის შემოსვლის გამო.

**გადახდა და მინიჭება**

კონტრაქტი მიენიჭება ფასთა კოტირების წარმომდგენს, რომლის მიერ მოწოდებული ფასიც საუკეთესო იქნება ფონდი „აფხაზინტერკონტისათვის“. გადახდა განხორციელდება ინვოისისა და წარმოდგენილი ანგარიშების საფუძველზე, რომლებიც მისაღები იქნება მყიდველისათვის.

მოთხოვნილ დოკუმენტაციებში არ არის სავალდებულო მოთხოვნად წარმოდგენილ იქნას ცნობა ანგარიშზე ყადაღის არ არსებობის შესახებ. სწორედ ამიტომ ფონდი „აფხაზინტერკონტი“ პასუხისმგებლობას იხსნის ოფიციალური ინვოისის მოწოდების შემდგომ გადარიცხულ თანხაზე შექმნილ ნებისმიერ პრობლემასთან დაკავშირებით რაც მომწოდებლის (ქვეკონტრაქტორის) ანგარიშზე ყადაღის არსებობას ან სხვა საბანკო დავალებას უკავშირდება.

**შესყიდვის დაკვეთის შეწყვეტა**

ფონდ „აფხაზინტერკონტს“ შეუძლია შეწყვიტოს შესყიდვის დაკვეთა, ან მისი ნებისმიერი ნაწილი, მომწოდებლის მიერ ნებისმიერი დეფოლტის მიზეზით, ან თუ მომწოდებელი არ შეასრულებს შესყიდვის დაკვეთის რომელიმე პირობას, ან თუ ვერ უზრუნველყოფს ფონდი „აფხაზინტერკონტის“ თხოვნის საფუძველზე სამომავლო სამუშაოების ან მოწოდების შესრულებას ადეკვატური გარანტიებით.

კონკრეტული მიზეზის საფუძველზე შეწყვეტის შემთხვევაში, ფონდ „აფხაზინტერკონტს“ არ ექნება ვალდებულება მომწოდებლის წინაშე ნებისმიერ ისეთ საქონელთან ან მომსახურებასთან დაკავშირებით, რომლის ჩაბარებაზეც ითქვა უარი ფონდი „აფხაზინტერკონტის“ მიერ, ხოლო მომწოდებელს ექნება ვალდებულება ფონდი „აფხაზინტერკონტის“ წინაშე, კანონით განსაზღვრული ყველა უფლებასთან ან სამართლებრივი დაცვის ღონისძიებასთან დაკავშირებით. თუ დადგინდება, რომ ფონდმა „აფხაზინტერკონტმა“ AIC-იმ არამართებულად შეწყვიტა მოცემული შესყიდვის დაკვეთა დეფოლტის მიზეზით, ასეთი შეწყვეტა ჩაითვლება ცალმხრივ შეწყვეტად.

**ჩვენ ვეთანხმებით ზემოაღნიშნულ პირობებს, გადმომგზავნი/შემომტანი:**

**კომპანიის დასახელება\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ფაქტობრივი მისამართი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**თარიღი\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**თანამდებობა\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**სახელი და გვარი სრულად\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ხელმოწერა და ბეჭედი\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ბ.ა.